Priopćenje za javnost povodom prekršajnih postupaka 11. prosinca 2023.

Dana 11. prosinca 2023. na prekršajni odjel Općinskog suda u Velikoj Gorici od strane policije dovedena su četvorica ranije uhićenih hrvatskih državljana starosti od 21 godina do 31 godine. Okrivljenici su iznijeli svoje obrane te je po provedenom dokaznom postupku Općinski sud u Velikoj Gorici donio presude kojima su sva četvorica okrivljenika proglašeni krivima zbog prekršaja iz članka 62. stavka 6. Zakona o eksplozivnim tvarima te proizvodnji i prometu oružja („Narodne novine“, broj 70/17, 141/20 i 114/22). Okrivljenicima su izrečene novčane kazne u iznosu od 660,00 eur / 4.972,77 kn[[1]](#footnote-1) te je svakom okrivljeniku, na temelju odredbe članka 76.a stavak 1. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18 i 114/22; dalje: PZ) oduzet predmet i to jedna bengalka. Svi okrivljenici dužni su na temelju odredbe članka 139. stavka 3. u vezi s odredbom članka 138. stavka 2. točke 3. i stavka 3. PZ-a platiti troškove prekršajnog postupka u iznosu od 100,00 eur / 753,45 kn. Presude koje su izrečene za dvojicu okrivljenika pravomoćne su s danom donošenja, dok su za preostalu dvojicu okrivljenika presude nepravomoćne.

Glasnogovornik suda:

Ivan Turčić,

sudac Općinskog suda u Velikoj Gorici

1. Fiksni tečaj konverzije 7,53450 [↑](#footnote-ref-1)